এলাকাবাসী ও থানা সূত্রে জানা যায়, শনিবার রাত আনুমানিক সাড়ে ১১টার দিকে উপজেলার গোবিন্দশ্রী টাওয়ারের পাশে গাছ তলায় টেলিভিশনের চ্যানেল পরিবর্তণ নিয়ে আবু হানিফ লিটনের চায়ের দোকানের সামনে একই গ্রামের মাসুমের সাথে সিরাজ মিয়ার ছেলে রাজু হুসাইন এমরানের বাকবিতন্ডার এক পর্যায়ে মাসুমকে আটক করে। এ সময় মোবাইল ফোনে মাসুমের চাচাতো ভাই কামরুলকে ঘটনা জানালে সে তাৎক্ষনিক ঘটনা স্থলে পৌঁছা মাত্রই এমরান তার লোকজন নিয়ে ধারালো অস্ত্রে সজ্জিত হয়ে তাদের উপর হামলা চালায়। এতে মাসুম ও কামরুল গুরুতর আহত হলে লোকজন তাদেরকে মূমূর্ষ অবস্থায় মদন হাসপাতালে নিয়ে এলে কর্তব্যরত চিকিৎসক ডাক্তার হিরু মিয়া কামরুলকে মৃত ঘোষনা করেন এবং মাসুম কে দ্রুত ময়মনসিংহ হাসপাতালে প্রেরণ করেন।